Държавен вестник, бр. 85, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  85
§ 17. В чл. 63 думата „стоматолозите“ се заменя 
с думите „на лекарите по дентална медицина“. 
§ 18. Създава се чл. 64:
„Чл. 64. (1) Комисията по професионална етика 
на БЛС изпълнява методични функции към ко­
мисиите по професионална етика на районните 
колегии на БЛС при мотивирано искане от тях. 
Нейните решения имат препоръчителен характер.
(2) При необходимост в работата си Комисията 
по професионална етика на БЛС и комисиите по 
професионална етика на районните колегии на 
БЛС могат да използват консултанти – експерти 
по специалности и юристи.
(3) Комисията по професионална етика на 
БЛС се самосезира/сезира и взема отношение 
и становища по повод изказвания, статии и ин­
тервюта, които уронват престижа и авторитета 
на лекаря и лекарското съсловие.“
§ 19. В параграф единствен от заключителната 
разпоредба след числото „XXXIII“ се поставя 
запетая и се добавя „LVI и LVII“, а думата „сто­
матолозите“ се заменя с „на лекарите по дентална 
медицина“.
7138
КОМИСИЯ ЗА ЗАЩИТА 
НА ПОТРЕБИТЕЛИТЕ
ЗАПОВЕД № 650
от 1 август 2013 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономиката, 
енергетиката и туризма и на нейната администра­
ция, решение на Комисията за защита на потре­
бителите, протокол № 27 от заседание, проведено 
на 10.07.2013 г., чл. 92, ал. 1, 2 и 5 във връзка с 
чл. 87, чл. 88, ал. 1, т. 2 и чл. 99 от Закона за 
защита на потребителите, Наредбата за услови­
ята и реда за изтегляне от пазара, изземване от 
потребителите и унищожаване на опасни стоки и 
за реда за обезщетяване на потребителите в слу­
чаите на изземване на опасни стоки, чл. 73 АПК, 
Изпитвателен протокол № 7765К от 11.07.2013 г. 
и експертно мнение, издадени от Изпитвателен 
център „Алми тест“, София, удостоверяващи, 
че детско високо столче за хранене с монтирана 
масичка, цвят бял, модел HOWAWA, с метални 
тръбни крака, баркод 6930987488314, инд. № H 
8831 (с описание и снимков материал, публи­
кувани на интернет страницата на КЗП – www.
kzp.bg), не отговаря на физико-механичните 
изисквания за безопасност, отразени в БДС EN 
14988-1:2006+А1:2012 „Детски високи столчета. 
Част 1: Изисквания за безопасност“, по следните 
показатели: т. 5.6.1 „Система за закрепване на 
детето. Общи изисквания“ – Стоперите на сис­
темата за закрепване на детето се приплъзват на 
повече от 20 mm. Това означава, че системата 
за закрепване не може да задържи детето, което 
може да доведе до нараняване; т. 5.6.3 „Система 
за закрепване на детето. Изисквания към столове 
с пасивна система за закрепване на детето“ – Хо­
ризонталното разстояние между предната повърх­
ност на облегалката и ограничаващата преграда 
между краката е по-голямо от 216 mm. Хоризон­
талното разстояние между предната повърхност 
на облегалката и хоризонталната преграда е 
по-голямо от 250 mm. Това дава възможност за 
неконтролирано движение на детето и може да 
доведе до неговото нараняване; т. 5.10 „Преден 
ръб на седалката“ – Предният ръб на седалката 
има остри ръбове, което може да доведе до на­
раняване на детето; т. 5.12 „Структурна цялост“; 
т. 8.1 „Информация за продукта. Общи изисква­
ния“ – Липсва задължителната информация за 
продукта на български език; т. 8.2 „Информация 
за продукта. Маркировка“ – Липсва всякаква 
маркировка на столчето; т. 8.3 „Информация за 
продукта. Инструкции за употреба“; т. 8.3.1 „Ин­
формация за продукта. Инструкции за употреба. 
Предупреждения“; т. 8.3.2 „Информация за про­
дукта. Инструкции за употреба. Допълнителна 
информация“ – Липсват инструкции за употреба, 
поради което стоката е опасна за здравето на 
потребителите, тъй като съществува риск от 
нараняване на децата, нареждам:
1. Забранявам производството, вноса, износа, 
възмездното или безвъзмездното пускане на пазара 
на детско високо столче за хранене с подвижна 
маса, модел: HOWAWA, баркод 6930987488314, 
инд. № H 8831, в бял цвят, материал – пластмаса, 
с 4 бр. крачета от тръбна конструкция, които 
допълнително се монтират чрез закрепване; 
с колан за пристягане (сив) с пластмасова за­
копчалка; масичката се поставя допълнително 
чрез закопчаване от двете страни; столчетата 
са опаковани в кашони и в прозрачни пликове 
на отделни части (крачета, масичка, седалка); 
без инструкция за употреба; без етикети за 
производител, вносител, артикул и съществени 
характеристики, представляващо сериозен риск 
за здравето и безопасността на потребителите.
2. Производителите, вносителите и дистрибу­
торите да организират незабавното и ефективно 
изтегляне от пазара и изземването от потребите­
лите на описаната в заповедта стока по реда, при 
условията и в сроковете, визирани в Наредбата за 
условията и реда за изтегляне от пазара, иззем­
ване от потребителите и унищожаване на опасни 
стоки и за реда за обезщетяване на потребителите 
в случаите на изземване на опасни стоки, и да 
отправят предупреждения към потребителите за 
рисковете, които стоките съдържат.
3. На основание чл. 74 във връзка с чл. 60, 
ал. 1 АПК, допускам предварително изпълнение 
на заповедта с цел да не се допусне увреждане 
на здравето на потребителите.
4. Разходите по складиране, транспорт, изтег­
ляне от пазара, изземването от потребителите и 
тяхното обезщетяване са за сметка на произво­
дителите, вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: 
В. Златев
7151